open-index/open-wikipedia-markdown huggingface dataset:
Frīdrihs Ermlers

200px|thumbnail|right

**Frīdrihs Ermlers** (, pēc 1918. gada ; dzimis  Rēzeknē; miris  Ļeņingradā) bija Latvijas ebreju cilmes padomju kinorežisors.

## Dzīvesgājums
Dzimis Rēzeknē kā Vulfs Breslavs trūcīga ebreju amatnieka Movšes Breslava ģimenē. Pirmā pasaules kara laikā pārtrauca farmācijas studijas un iestājās Krievijas impērijas armijā (1917). 1918. gadā pieņēma vārdu Frīdrihs Ermlers.
Krievijas pilsoņu kara laikā cīnījās lielinieku pusē Ziemeļkrievijā, nokļuva gūstā. Pēc pilsoņu kara beigām mācījās Ļeņingradas ekrāna mākslas institūtā (1923—1924). Viņa filmās dominēja padomju patriotisma tēma. 1929. gadā propagandēja padomju kino Eiropas valstīs, 1935. gadā viesojās ASV. Filmu studijas "Ļenfiļm" mākslinieciskais vadītājs (1939). Viņa dokumentālā filma par Staļingradas kauju "Lielais pagrieziens" ieguva Kannu kinofestivāla Lielo Balvu 1946. gadā. Maskavas kinofestivālā 2003. gadā tika demonstrēta Ermlera filmu retrospekcija.

## Filmas
* 1926 — Катька — Бумажный ранет
* 1928 — Парижский сапожник
* 1928 — Дом в сугробах
* 1932 — Встречный
* 1934 — Крестьяне
* 1939 — Великий гражданин
* 1943 — Она защищает Родину
* 1945 — Великий перелом
* 1949 — Великая сила
* 1955 — Неоконченная повесть
* 1958 — День первый

## Ārējās saites
* Par Frīdrihu Ermleru (krieviski)
Astronomisks objekts

**Astronomisks objekts** jeb **debess ķermenis** ir fizikāls ķermenis, kurš atrodas Visumā. Pie debess ķermeņiem pieskaita Sauli, Mēnesi, Saules sistēmas planētas, zvaigznes, mazās planētas un citus astronomiskos ķermeņus.

## Ārējās saites
Tčevas apriņķis

**Tčevas apriņķis** () ir apriņķis Polijā, Pomožes vojevodistes dienvidaustrumos. Robežojas ar Pomožes vojevodistes Starogardas, Gdaņskas, Malborkas, Štumas un Kvidzinas apriņķiem, kā arī Kujāvijas-Pomožes vojevodistes Sveces apriņķi.

## Apskates objekti
*Gņevas pils (*Zamek w Gniewie*)
*Pelplinas bazilika (*Bazylika katedralna Wniebowzięcia Najświętszej Maryi Panny w Pelplinie*)

## Galerija

Gniew_zamek_z_rogu.JPG|Gņevas pils
Pelplin_bazylika.JPG|Pelplinas bazilika


## Ārējās saites
*Gņevas pils
*Pelplinas bazilika
Elija Kacs

**Elija Kacs** (pazīstams kā **Gils Keins** ( /ɡɪl keɪn/); dzimis  Rīgā, miris  ASV) bija Latvijā dzimis amerikāņu komiksu mākslinieks.

## Biogrāfija
Dzimis Latvijas ebreju ģimenē, 1929. gadā pārcēlies uz dzīvi Ņujorkā, ASV. Mācījies Industriālās mākslas skolā.

Pēc Otrā pasaules kara sācis lietot pseidonīmu Gils Keins (*Gil Kane*). Strādājis ļoti daudzās izdevniecībās, radījis populāras komiksu grāmatas. Strādājis tādā pazīstamā komiksu izdevniecībā kā *[[DC Comics]]*, radot mūsdienu versijas supervaroņu komiksiem *[[Green Lantern (komikss)|Green Lantern]]* un *[[Atom (komikss)|Atom]]*. Kopā ar Roju Tomasu radījis komiksu *[[Iron Fist (komikss)|Iron Fist]]*, ko izdevis *[[Marvel Comics]]*. Bijis mākslinieks zīmētājs vairākām komiksa *[[The Amazing Spider-Man (komikss)|The Amazing Spider-Man]]* grāmatām (no pirmās komiksa Zirnekļcilvēks grāmatu sērijas).

## Apbalvojumi
* Balvas *National Cartoonists Society Award for Best Story Comic Book* (1971, 1972, 1975)
* Balva *Story Comic Strip Award* (par *Star Hawks*, 1977)
* Balva *Shazam Award for Special Recognition* (par *Blackmark*, 1971)
* Balva *Eisner Award Hall of Fame*
* Balva *Harvey Award Jack Kirby Hall of Fame* (1997)

thumb|left|180px|Izdevums ''Showcase'' Nr.22, 1959. gada oktobris. Vāka autors Gils Keins

## Ārējās saites
* 
* Lambiek Comiclopedia: Gil Kane
* Comic Art Grafix Gallery: Gil Kane
* Space.com, Feb. 1, 2000: "Gil Kane, Space-Age Comic Book Artist, Dies"
Gametoģenēze

**Gametoģenēze** (gameta +  - izcelšanās) — dzimumšūnu jeb gametu (olšūnu un spermatozoīdu) veidošana. Olšūnu veidošanos sauc par ooģenēzi, bet spermatozoīdu - par spermatoģenēzi. Gametoģenēze ir vienšūņu, aļģu, sēņu, sporaugu un kailsēkļu, kā arī daudzšūnu dzīvnieku dzīves cikla neatņemama sastāvdaļa. Dažām organismu grupām (asku un bazīdiju sēnēm, ziedaugiem) gametas ir sekundāri reducētas. Vislabāk gametoģenēzes procesi ir izpētīti daudzšūnu dzīvniekiem. Gametoģenēze ir saistīta ar mejozi, taču tas nav viens un tas pats.
Ebers Landaus

thumbnail|Ebers Landaus
**Ebers Landaus** (dzimis  Rēzekne, miris  Lozanna, Šveice) bija Latvijā dzimis patologs, profesors Kauņas un Lozannas universitātēs.

## Biogrāfija

Dzimis Rēzeknē, studējis Tērbatas Universitātē (1902), papildinājies Minhenē un Pēterburgā. Prorektora asistents Tērbatas universitātē, vēlāk strādājis Anatomijas institūtā Bernē.

Dibinājis un vadījis Histoloģijas un embrioloģijas katedru Kauņas Vītauta Dižā universitātē Lietuvā (1923—1932). Piedalījies 1. medicīniskās sintēzes konferencē, kas notika profesora Mārtiņa Zīles vadībā Latvijas Universitātes aulā Rīgā 1930. gadā. Profesors Lozannas universitātē (1932—1950).
Starogarda Gdaņska

**Starogarda Gdaņska** () ir pilsēta Polijas ziemeļos, Pomožes vojevodistē, uz dienvidiem no Gdaņskas. Poļu etnogrāfiskās grupas kocevjacu () galvenais kultūras centrs.

Rakstos pirmoreiz minēta 1198. gadā, kad Pomerānijas kņazs Gžimislavs II piešķīra apmetni hospitāliešu ordenim.

Pilsētā atrodas uzņēmuma *[[Polmos]]* rūpnīca, kurā ražo populāru *[[Krupnik]]* un *[[Sobieski]]* zīmola degvīnu.

Pilsētas basketbola komanda Starogardas Gdaņskas "Spojna" spēlē Polijas basketbola augstākajā līgā.

## Cilvēki

Starogardā Gdaņskā dzimuši:

* Kazimežs Dejna (*Kazimierz Deyna*, 1947—1989) — futbolists;
* Andžejs Gruba (*Andrzej Grubba*, 1958—2005) — galda tenisists;
* Ādolfs Vallenbergs (*Adolf Wallenberg*, 1862—1949) — vācu ārsts.

## Atsauces

## Ārējās saites
Japāņu etiķete

**[[Japāņi|Japāņu]] [[etiķete]]** nosaka to, kāda sociāla uzvedība ir pieņemama un tiek uzskatīta par ļoti svarīgu.

Dažas etiķetes daļas var tikt ievērotas tikai konkrētos reģionos. Mūsdienu Japānā ir pieņemtas šādas paražas. Dažas no paražām laika gaitām ir mainījušās.

## Ēšana un dzeršana
Tradicionāli, pirms pieķerties maltītei, Japānā ir pieņemts teikt *itadakimasu* () (burtiski, "es pazemīgi saņemu"). Frāze ir līdzīga frāzei „labu ēstgribu”, bet tiek izmantota daudz biežāk. Beidzot ēst, ir jāsaka *gočisōsama dešita* (). Pirms ēšanas parasti atnes mitro dvieli, ko izmanto, lai „nomazgātu” rokas pirms ēšanas, nevis pēc. Arī nav pieņemts tīrīt ar šo dvieli kādu citu ķermeņa daļu (seju utt.). Nedrīkst spraust irbuļus rīsos. Tā dara tikai bēru mielastā.

Arī ar irbuļu palīdzību nedrīkst dot citam cilvēkam ēdienu. Parasti japāņi ēd rīsus līdz pēdējam graudiņam.

## Ārējās saites
Nādora

**Nādora** (, *an-Nādhur*; , *Nnadur*) ir pilsēta Marokas ziemeļaustrumos, osta Vidusjūras krastā, zivju, augļu un mājlopu tirdzniecības centrs. Savienota ar 10 km attālo Spānijas pilsētu Melilju ar nekvalitatīvu lielceļu. Pilsētu apdzīvo aptuveni 180 000 iedzīvotāju, pārsvarā berberi tarifiti.

Blakus Nādorai atrodas privātā Medi 1 raidstacija. Tās raidītāju torņi ir aptuveni 380 metrus augsti un pieder pie augstākajām celtnēm Āfrikā.

Tiek lēsts, ka lielu daļu pilsētas saimnieciskās darbības veido ēnu ekonomika un nelikumīgi darījumi. Pie citas saimnieciskās darbības ietilpst zveja, lauksaimniecība un sīkrūpniecība (pārsvarā metalurģija).

Nādora tiek uzskatīta par otro bagātāko pilsētu Marokā pēc Kasablankas.

2007. gadā tika paziņots par plāniem par dzelzceļa līnijas izveidi uz Taurīrtu.

## Atsauces

## Ārējās saites

* http://www.arrifinu.net 
* http://www.nadorien.com  
* http://www.nador.fr
* https://web.archive.org/web/20190817015637/http://nadorphotos.com/
* http://www.nadorino.sup.fr 
* https://web.archive.org/web/20160809234428/http://www.tawiza.net/
* Dokumentāli video par Nādoru
* Nadoras ieraksts Lexicorient vietnē
Jēkabs Kleins

**Jēkabs Kleins** (angliski: *Jacob Klein* dzimis 1899. gada 3. marts, Liepāja; miris 1978. gada 16. jūlijs, Anapolisa, ASV) bija Latvijā dzimis filozofs un matemātiķis. Vācu filozofa Martina Heidegera skolnieks. Dekāns Annapolisas *St. John’s* koledžā Mērilendas štatā ASV.

## Mācība
Ievērojams ar savu pētījumu par grieķu matemātisko domāšanu un algebras izcelsmi (1934—1936), īpaši pievēršot uzmanību skaitļa jēdziena attīstībai. Komentējis arī citus sengrieķu filozofu darbus, t.sk. Platona dialogus.

## Bibliogrāfija
* *Die griechische Logistik und die Entstehung der Algebra* in: *Quellen und Studien zur Geschichte der Mathematik, Astronomie und Physik*, Abteilung B: Studien, Band 3, Erstes Heft, Berlin 1934, p. 18-105 und Zweites Heft, Berlin 1936, p. 122-235;
* *Phenomenology and Science* in: *Philosophical Essays in Memory of Edmund Husserl*. Cambridge, Mass. 1940, 
* *A Commentary on Plato's Meno*. Chapel Hill 1965, 
* *Greek Mathematical Thought and the Origin of Algebra*. Cambridge, Mass. 1968, 
* *Plato's Trilogy. Theaetetus, the Sophist and the Statesman*. Chicago 1977, 
* *Lectures and Essays*. Annapolis, Maryland 1985,
Atvasināts darbs

**Atvasināts darbs** ir darbs, kas radīts, par pamatu izmantojot jau esošo darbu. Piemēram, no literārā darba izveidots audiovizuālā darba scenārijs, operas vai baleta izrāde.
Atvasināto darbu veidošanā un izmantošanā jārēķinās ar tajos izmantoto darbu autoru tiesībām. Tā, piemēram, ja oriģināldarbs ir tulkots citā valodā, tad lai tulkotu vēlreiz - nu jau trešajā valodā, nepietiek ar pirmā tulkojuma tulkotāja atļauju, bet nepieciešams iegūt atļauju arī no oriģināla autora.

## Skatīt arī
* Atvasinājums (fikcija)
IBM AIX

**IBM AIX** (**Advanced Interactive eXecutive**) ir IBM UNIX saimes operētājsistēma, kas balstīta uz UNIX System V ar 4.3BSD savietojamiem komandu un programmatūras saskarnes paplašinājumiem. 

Jaunākā versija AIX 5L 5.3 atbalsta līdz 64 IBM POWER vai Power PC arhitektūras centrālajiem procesoriem un līdz 2 terabaitiem operatīvās atmiņas. JFS2 failu sistēma, ko IBM ieviesa kā AIX sastāvdaļu, atbalsta failu un partīciju izmēru virs 16 terabaitiem.
HP-UX

**HP-UX** (**Hewlett Packard UniX**) ir Hewlett-Packard UNIX saimes operētājsistēma, kas balstīta uz UNIX System V (sākotnēji - uz UNIX System III). Tā darbojas uz HP PA-RISC un Intel Itanium arhitektūras procesoriem, kā arī bija pieejama jaunāko modeļu Apollo/Domain sistēmām. Vecākas versijas darbojās arī uz HP 9000 sērijas datoriem ar Motorola 68000 un FOCUS arhitektūru procesoriem.

HP-UX bija pirmā UNIX saimes operētājsistēma, kas atbalstīja piekļuves vadības sarakstus failu pieejas tiesībām, nevis standarta UNIX tiesību sistēmu. HP-UX arī bija viena no pirmajām UNIX sistēmām ar loģisko sējumu pārvaldnieku. HP bija ilgstoša sadarbība ar VERITAS un HP-UX izmantoja to radīto VxFS failu sistēmu. Dažādu iemeslu dēļ sistēmas ielādei gan tika lietota HFS.

Jaunākā versija HP-UX 11i v2 atbalsta līdz 128 centrālajiem procesoriem, 1 terabaitu operatīvās atmiņas, failu sistēmas līdz 32 terabaitiem un failu izmēru līdz 2 terabaitiem.
SC

**SC** var būt:

;Sc

* Skandija ķīmiskais simbols
* Slāņu gubumākoņi (*Stratocumulus*)

;SC

* Saskaņas Centrs — partiju apvienība Latvijā
* Seišelu ISO 3166-1 kods

; sc

* .sc — Seišelu augšējā līmeņa domēns
Balsīgs labiodentāls eksplozīvs slēdzenis

**Balsīgs labiodentāls eksplozīvs slēdzenis** ir mutvārdu valodās reti sastopams līdzskanis, ko izrunā līdzīgi , tikai gaisa plūsmas noslēgšanai apakšlūpa tiek piespiesta augšzobiem, kā artikulējot .

Starptautiskajā fonētiskajā alfabētā šo skaņu attēlo ar simbolu kombināciju , attiecīgais X-SAMPA simbols ir b_d. Speciāls, IPA neiekļauts, simbols bieži tiek lietots bantu valodniecībā - *db* ligatūra ****.

Fonēmiski balsīgais labiodentālais eksplozīvais slēdzenis nav sastopams nevienā valodā. Alofoniski tas sastopams:
* Austronēziešu siku valodā šī skaņa ir labiodentālā flapa alofons.
* Conu valodas šinkunas dialektā ir afrikātas  un  (respektīvi,  un ), kuras, atšķirībā no vācu valodas bilabiāli labiodentālās afrikātas , ir tīri labiodentālas.

## Raksturojumi
Balsīga labiodentāla eksplozīva slēdzeņa raksturojumi:

* Pēc artikulācijas veida tas ir eksplozīvs slēdzenis; balss traktā tiek noslēgta gaisa plūsma. 
* Pēc artikulācijas vietas tas ir labiodentāls līdzskanis; tiek artikulēts ar apakšlūpu pret augšzobiem, 
* Pēc fonācijas tas ir balsīgs; artikulācijas laikā balss saites vibrē. 
* Tas ir orāls līdzskanis; gaiss plūst caur muti.
* Tas ir centrāls līdzskanis; gaiss plūst pāri mēles vidum, nevis tās malām.
* Pēc gaisa plūsmas mehānisma tas ir ekspiratorisks; gaisa plūsma tiek virzīta uz āru ar plaušu palīdzību.

## Atveidošana latviešu valodā

Latviešu valodā balsīgo labiodentālo eksplozīvo slēdzeni atveido ar burtu "**b**".

## Skatīt arī
* Nebalsīgs labiodentāls eksplozīvs slēdzenis
Starogardas apriņķis

**Starogardas apriņķis** () ir apriņķis Polijā, Pomožes vojevodistes dienvidos. Robežojas ar Pomožes vojevodistes Hojņices, Koscežinas, Gdaņskas un Tčevas apriņķiem, kā arī Kujāvijas-Pomožes vojevodistes Sveces un Tuholas apriņķiem.
Sviestmaizes-kaķa paradokss

thumb|Domu eksperimenta ilustrācija karikatūrā.

**Sviestmaizes-kaķa paradokss** ir humoristisks paradokss, kas ir ironiska kombinācija no diviem izteikumiem:

* Kaķi vienmēr piezemējas uz kājām.
* Sviestmaize vienmēr piezemējas ar sviestu uz leju.

Paradokss rodas, kad tiek apsvērts, kas notiktu, ja pie kaķa muguras piesietu sviestmaizi ar sviestu uz augšu un nomestu kaķi no liela augstuma.

## Domu eksperimenti
Daži cilvēki jokojot izvirza pieņēmumu, ka šis eksperiments izraisīs antigravitācijas efektu. Viņi apgalvo, ka, tuvojoties zemei, kritiena ātrums samazināsies un kaķis sāks rotēt, līdz sasniegs stabilu stāvokli, karājoties gaisā nelielā attālumā no zemes un vienlaicīgi rotējot lielā ātrumā. Šo efektu izraisa sviestmaizes apziestās puses tuvošanās zemei un kaķa kāju mēģinājums piezemēties. Taču tam vajadzētu enerģiju, lai saglabātu rotācijas kustību, kurai būtu jānāk no gravitācijas enerģijas, lai nepārkāptu enerģijas nezūdamības likumu.

## Skatīt arī
* Nepārvaramā spēka paradokss
* Šrēdingera kaķis

## Atsauces

## Ārējās saites
* ''New Scientist''
* ''Science Frontiers Online''
* ''The Usenet Oracle'' , kur 1992. gadā parādījās joks.
* Paradoksa nepilnības
* Video
Vejherovo

**Vejherovo** (, kašūbu: *Wejrowò*) ir pilsēta Polijas ziemeļos, Pomožes vojevodistē, uz ziemeļrietumiem no Gdiņas. Kopā ar Rumju un Redu ietilpst t.s. Kašūbijas trīspilsētas aglomerācijā (*Małe Trójmiasto Kaszubskie*).

Pilsētu 1643. gadā dibinājis augstmanis Jakubs Vejhers (*Jakub Wejher*). Vejherovo skolas gadus pavadīja vācu inženieris Pauls Gotlībs Nipkovs (*Paul Gottlieb Nipkow*).

Poļu rakstnieces Dorotas Maslovskas (*Dorota Masłowska*) dzimtā pilsēta.

## Atsauces

## Ārējās saites
Vejherovo apriņķis

**Vejherovo apriņķis** () ir apriņķis Polijā, Pomožes vojevodistes ziemeļos. Robežojas ar Pomožes vojevodistes Puckas, Kartuzu un Lemborkas apriņķiem, Gdiņu, kā arī Baltijas jūru.

## Apskates objekti
*Stilo bāka (*Latarnia Morska Stilo*)

## Galerija

Latarnia_morska_Stilo_widziana_od_strony_maszynowni.jpg|Stilo bāka
Rumja

**Rumja** (, kašūbu: *Rëmiô*) — pilsēta Polijas ziemeļos, Pomožes vojevodistē, uz ziemeļrietumiem no Gdiņas. Kopā ar Vejherovo un Redu ietilpst t.s. Kašūbijas trīspilsētas aglomerācijā (*Małe Trójmiasto Kaszubskie*).

Rakstos kā ciemats pirmoreiz minēta 1224. gadā. Poljas kampaņas laikā pilsētā notika smagas kaujas. Otrā pasaules kara laikā pilsētā atradās vācu lidmašīnu *[[Focke-Wulf]]* rūpnīca, kuru 1944. gada 6. augustā bombardēja ASV aviācija.

Vācu politiķes, Padzīto federācijas (*Bund der Vertriebenen*) vadītājas Ērikas Šteinbahas (*Erika Steinbach*; 1943) dzimtā pilsēta.
Hojņice

**Hojņice** (, agrāk ) ir pilsēta Polijas ziemeļos, Pomožes vojevodistes dienvidos pie Tuhoļas mežiem (*Bory Tucholskie*). Pilsētai daļēji saglabājušies visduslaiku aizsardzības mūri. Kašūbu kultūras centrs.

Pilsētu ap 1230. gadu dibinājis Vācu ordeņa mestrs Hermanis fon Balks (*Hermann von Balk*). Trīspadsmitgadu kara laikā netālu no pilsētas notika Švecinas kauja (*Bitwa pod Świecinem*), kurā poļi guva uzvaru. Plūdu laikā 1656. gadā pie pilsētas notika Hojņices kauja, kurā zviedri smagi sakāva poļus.

Otrā pasaules kara Polijas kampaņas laikā 1939. gadā vēlāk šeit notika kauja starp vācu un poļu karaspēki, kura rezultātā poļi atkāpās. Netālu no pilsētas Krojantos (*Krojanty*) poļu kavalērijas vienība atsita vācu kājnieku uzbrukumu, bet nokļuva ložmetēju ugunī. Vēlāk korespondentu ziņojumi kalpoja par pamatu propagandas mītam par poļu kavalērijas uzbrukumu vācu tankiem.

Hojņicē dzimuši:

* Villijs Apels (*Willi Apel*, 1893 - 1988) - vācu/amerikāņu muzikologs
* Johans Daniels Titijs (*Johann Daniel Titius*, 1729 - 1796) - vācu astronoms
* Natanaels Mateuss fon Volfs (*Nathanael Matthäus von Wolf*, 1724 - 1784) - vācu ārsts un botāniķis
Hojņices apriņķis

**Hojņices apriņķis** () ir apriņķis Polijā, Pomožes vojevodistes dienvidos. Robežojas ar Pomožes vojevodistes Čluhovas, Bitovas, Koscežinas un Starogardas apriņķiem, Kujāvijas-Pomožes vojevodistes Tuholas un Sempulno apriņķi.

## Apskates objekti
*Tuholas silu nacionālais parks (*Park Narodowy „Bory Tucholskie”*)

## Galerija

BoryTucholskie14.jpg|Tuholas silu nacionālais parks


## Ārējās saites
*Tuholas silu nacionālais parks
Sopota

**Sopota** (, kašūbu: *Sopòtë*) ir pilsēta Polijas ziemeļos, Pomožes vojevodistē, Baltijas jūras krastā starp Gdaņsku un Gdiņu, ar ko kopā veido tā saukto Trīspilsētu (*trojmiasto*). Pazīstama kā kūrortpilsēta. Pilsētas robežās atrodas Sopotas mols — garākais koka mols Eiropā, kurš ir 515,5 metru garš.

## Vēsture
Rakstos ciematiņš pirmoreiz minēts 1283. gadā. Pirmā ārstniecības iestāde tika atklāta 1819. gadā, kad Sopota bija Prūsijas sastāvā. 20. gadsimta sākumā Sopota bija ķeizara Vilhelma II iecienīts kūrorts. Pēc Pirmā pasaules kara Sopota bija Dancigas brīvpilsētas sastāvā. Tika izbūvēts liels kazino, kas deva lielus ienākumus Dancigas brīvpilsētas kasē.

Pilsētas Meža operā katru gadu notiek Sopotas Starptautiskais dziesmu festivāls, kas savulaik bija Intervīzijas organizēta alternatīva Eirovīzijas dziesmu konkursam. 1991. gadā par šī konkursa uzvarētāju kļuva grupa Jauns Mēness, bet 2006. gadā tajā piedalījās Brainstorm.

Vācu aktiera Klausa Kinska (*Klaus Kinski*, 1926—1991) dzimtā pilsēta.

Pilsētas basketbola komanda Sopotas "Prokom Trefl" spēlē Polijas basketbola augstākajā līgā.

## Apskates objekti
* Sopotas ''Grand Hotel'' (*Grand Hotel w Sopocie*)
* Sopotas mols (*Molo w Sopocie*)
* Sopotas bāka (*Latarnia Morska Sopot*)
* Meža opera (*Opera Leśna*)

## Galerija

Sopot_(DerHexer)_2010-07-16_043.jpg|Sopotas ''Grand Hotel''
Muelle_de_Sopot,_Polonia,_2013-05-22,_DD_20.jpg|Sopotas mols
Latarnia morska w Sopocie 2012 11 07.jpg|Sopotas bāka
Sopot - Opera Leśna (3).JPG|Meža opera


## Skatīt arī
* Sopotas mols
* Sopotas bāka
* Meža opera

## Atsauces

## Ārējās saites

* Sopotas mols
Albīnisms

right|210px|thumb|Albīns zēns

**Albīnisms** ( — ‘balts’) ir ģenētisks defekts — slimība, ar kuru cilvēki vai dzīvnieki jau piedzimst. Šim defektam ir raksturīgs pigmenta melanīna trūkums matos, acīs un ādā. Defektu izraisa mutācijas gēnos, kas atbildīgi par fermenta tirozināzes sintēzi — šis ferments nepieciešams, lai veidotos melanīns. Indivīdus vai dzīvniekus, kuriem ir albīnisms, sauc par **albīniem**.

## Albīnisma raksturojums

Cilvēkiem ar albīnismu parasti ir balti vai gaiši blondi mati un ļoti gaiša āda. Viņu acis ir zilas vai neparasti iesārtas. Cilvēkiem ar albīnismu ir dažādas problēmas ar redzi un saules iedegumu. Visas šīs problēmas ir tāpēc, ka albīniem ir maz vai vispār nav melanīna matos, acīs un ādā.

Albīniem redzes problēmas ir saistītas ar nistagmu (neregulāras acs ātras kustības), šķielēšanu un redzes defektiem (tuvredzība, tālredzība).

### Nepilnīgs albīnisms

Ja cilvēkiem vai dzīvniekiem ir tikai dažas vai daļējas albīnisma pazīmes un neatbilst pilnībā albīnisma raksturojumam, tad to sauc par nepilnīgu albīnismu jeb leicismu.

## Albīni dzīvnieki
right|250px|thumb|Albīns ķengurs
Albīni dzīvnieki ir vairāk apdraudēti no plēsīgajiem dzīvniekiem, jo tie atšķirībā no saviem sugas brāļiem, nespēj noslēpties no ienaidnieka gaišā izskata dēļ. Tos arī atgrūž citi sugas pārstāvji, tāpēc tie nespēj vairoties.

Savukārt cilvēki uzskata albīnus dzīvniekus par skaistiem un nereti zoodārzi cīnās un ir gatavi maksāt lielas naudas summas par īpaši retiem albīniem dzīvniekiem.

## Skatīt arī

* Leikisms

## Atsauces
Brodvejas tornis

thumbnail|300px|Skats uz Brodvejas torni Kotsvolā, Anglijā
thumbnail|right|300px|Skats no malas
**Brodvejas tornis** () ir folija, kas atrodas uz Brodvejas kalna Brodvejā, Vusteršīrā, Anglijā, Kotsvolas otrā augstākajā punktā. Tās pamats ir 312 metrus virs jūras līmeņa. Skaidrā laikā no torņa augšas var saskatīt trīspadsmit Anglijas grāfistes.

"Anglosakšu" torņa projektu izstrādāja Džeimss Viats 1794. gadā, lai radītu pils parodiju. Tā būvniecību apmaksāja lords Džordžs Koventrijs, kurš to cēla savai sievai. Tas tika uzcelta 1797. gadā. Torni uzcēla "bākas" kalnā, kur speciālos gadījumos tika iedegti ugunskuri. Lēdija Koventrija vēlējās zināt, vai bāka šajā kalnā ir redzama no viņas mājas Vusterā. Bāku varēja skaidri saskatīt.

Gadu gaitā celtne ir kalpojusi par Sera Tomasa Filipsa tipogrāfijas mājvietu, kā arī pulcēšanās vietu dažādām mākslinieciskām personām, ieskaitot Viljamu Morisu.

Tornis atrodas pie Kotsvolas ceļa. Torņa augstums ir 17 metri.

## Atsauces

## Ārējās saites

* Brodvejas torņa skati vecās pastkartēs
* Augstākā mazā pils Kostvolā
Diktators

[thumb|upright=1.25|20. gadsimta diktatori [Josifs Staļins, Ādolfs Hitlers, Augusto Pinočets, Mao Dzeduns, Benito Musolīni, Kims Irsens]]
**Diktators** (no  — 'teikt, diktēt, dot priekšrakstus') ir cilvēks, kurš uzspiež savu gribu citiem un koncentrē visas valsts varas pārvaldes funkcijas savās rokās, bieži apejot likumdošanu un ierobežojot pilsoņu tiesības, nodibinot diktatūru.

Diktatori parasti tiek pie varas ar spēka, apvērsuma, militārās varas vai ārkārtas stāvokļa palīdzību un bieži vien izveido represīvas valdības sistēmas. Viņu valdīšana var būt atbalstīta ar propagandu, politisku vardarbību, kontrolētiem plašsaziņas līdzekļiem un cenzūru.

Mūsdienās diktatūra var būt dažādu formu — sākot no autoritāriem režīmiem, kur valsts vara ir vienas personas vai nelielas grupas kontrolē, līdz pat totalitāriem režīmiem, kuros valdība kontrolē visas dzīves jomas, tostarp privāto dzīvi, saimniecību, ideoloģiju un kultūru. Diktatori bieži vien cenšas uzturēt savu varu, izmantojot politisko represiju, valsts drošības aparātu, izmaiņas konstitūcijā un pastāvīgu ārkārtas stāvokli.

Vēsturiski labi zināmi diktatori ir, piemēram, Napoleons Bonaparts, Josifs Staļins, Benito Musolīni, Ādolfs Hitlers, Mao Dzeduns un citi. Diktatūras var pastāvēt gan kreisās, gan labējās politiskās ideoloģijās, un to ilgums un sekas var ievērojami atšķirties atkarībā no valsts un laika posma.
Parastie sikspārņi

**Parastie sikspārņi** jeb **gluddeguņu sikspārņi** (*Vespertilionidae*) ir lielākā un vislabāk izpētītā sikspārņu kārtas dzimta. Latvijā dzīvo tikai šīs dzimtas sikspārņi. Šajā dzimtā ir aptuveni 300 sikspārņu sugas, no kurām 15 sugas dzīvo Latvijā. Parastie sikspārņi dzīvo visos kontinentos, izņemot Antarktīdu.

## Taksonomija (klasifikācija)
 ietilpst 5 apakšdzimtas:
* Apakšdzimta  (34 ģintis, Latvijā 6 ģintis)
*# 
*# 
*# 
*# 
*# 
*# 
*# 
*# 
*# 
*# 
*# 
*# 
*# 
*# 
*# 
*# 
*# 
*# 
*# 
*# 
*# 
*# 
*# 
*# 
*# 
*# 
*# 
*# 
*# 
*# 
*# 
*# 
*# 
*# 
* Apakšdzimta Murininae (2 ģintis, Latvijā nav)
*# 
*# 
* Apakšdzimta  (3 ģintis, Latvijā viena ģints)
*# 
*# 
*# 
* Apakšdzimta Miniopterinae (1 ģints, Latvijā nav)
** 
* Apakšdzimta Kerivoulinae (1 ģints, Latvijā nav)
**
Sikspārņi (nozīmju atdalīšana)

**Sikspārņi** var būt:

* Sikspārņi - zīdītāju klases kārta
* Sikspārņi - sikspārņu kārtas dzimta
Depozīts

right|250px|thumb|Depozīts parasti ir apslēpts juvelierizstādājumu krājums.
**Depozīts** jeb **slēpts dārgumu krājums** ir vērtīgu priekšmetu kopums, kurš parasti ir slepus noglabāts zem zemes. Šādus depozītus parasti meklē ar metāla detektoriem.

## Staldzenes depozīts

2001. gadā netālu no Ventspils Staldzenes stāvkrasta nobrukumā pēc vētras atrada lielu depozītu, kurā bija vairāki bronzas priekšmeti un fragmenti. To forma liecināja, ka tie ir nākuši no Skandināvijas un izgatavoti 800-600 gadus pirms mūsu ēras.

## Atsauces
Bronza

250px|thumb|Bronzas monētas, kas izgatavotas laika posmā no 85. līdz 65. gadam p.m.ē.
**Bronza** ir metālu sakausējums, kura galvenā sastāvdaļa, vismaz 75% no sakausējuma, ir varš un kā piedeva tiek izmantota alva. Bronzā var būt iekausēti arī citi metāli kā alumīnijs, mangāns, niķelis vai cinks, kā arī pusmetāli, piemēram, arsēns, fosfors un silīcijs. Piekausētie metāli padara bronzu cietāku nekā tīru varu, kā arī piešķir tai citas noderīgas fizikālās īpašības, piemēram, elastīgumu. Par bronzu tiek saukti arī vara sakausējumi ar alumīniju vai svinu, bez alvas.

Bronza bija pirmais sakausējums, kuru cilvēki intensīvi izmantoja. Par bronzas izcelsmes vietu tiek uzskatīti Tuvie Austrumi: tagadējā Irānas teritorija, Senā Divupe un Senā Ēģipte, kur to sāka izmantot ap 3500 gadu pirms mūsu ēras. Laikmetu, kad intensīvi tika izmantota bronza, sauc par bronzas laikmetu. No bronzas tika darināti darbarīki, ieroči, rotaslietas, vēlāk arī zvani. Viens no septiņiem pasaules brīnumiem — Rodas koloss — pamatā sastāvēja no bronzas.

## Sastāvs
Bronzai nav noteikta sastāva, tomēr par visizplatītāko tiek uzskatīta bronza, kas sastāv no 88% vara un 12% alvas. Mūsdienās plaši izmanto bronzu, kuras sastāvā ir 95% varš, 4% alva un 1% cinks. Izmanto arī bezalvas bronzu — alumīnija (5—11% alumīnija), svina, silīcija, berilija un citas. Bieži kā leģējošās piedevas izmanto arī citas sastāvdaļas: niķeli, cinku un citas. Ja vara sakausējumā dominējošā piedeva ir cinks, tad šo sakausējumu sauc par misiņu.

## Izmantošana
Mūsdienās bronzas izmantošana ir samazinājusies, jo to daļēji ir aizvietojis nerūsošais tērauds, tomēr to joprojām izmanto tehnikā, tēlniecībā, bronzas medaļu izgatavošanā un citās jomās.

### Monētas un medaļas

[thumbnail|[1980. gada vasaras olimpiskās spēles|1980. gada vasaras olimpisko spēļu bronzas medaļa]]
Bronza tiek izmantota monētu gatavošanā. Monētas, kas zināmas kā "vara monētas", patiesībā izgatavotas no bronzas, jo bez vara šajās monētās 4% ir alva un 1% ir cinks.

Gadsimtiem ilgi bronza ir izmantota medaļu gatavošanā, kuras pasniedz sportistiem. Mūsdienās tā tiek pasniegta par izcīnītu trešo vietu kāda veida sacensībās. Olimpiskajās spēlēs bronzas medaļa par trešo vietu tiek pasniegta kopš 1904. gada. 1896. gada olimpiskajās spēlēs bronzas medaļa tika pasniegta par otro vietu, savukārt 1900. gada spēlēs medaļas netika pasniegtas, sportistiem tika dotas cita veida balvas.

## Skatīt arī

* Bronzas laikmets
* Metalurģija

## Atsauces

## Ārējās saites
Sakari

**Sakari** var būt:

* Bezvadu sakari
* Radiosakari
* Savstarpēji sakari
* Pazīšanās sakari
* Telesakari

## Skatīt arī

* Sakars
* Sakarība
* Sakaru līnijas
* Sakaru līdzekļi
* Sakaru tīkls
* Sakaru uzturēšana
Observatorija

right|250px|thumb|Bordo observatorija Francijā.

**Observatorija** (no  — 'novērot') ir ēka, kurā atrodas viens vai vairāki lieli teleskopi. Observatorijas izmanto astronomi, lai skatītos debesīs. Observatorijas parasti būvē augsti virs jūras līmeņa, piemēram, kalnos, lai mazāk atmosfēra izkropļotu iegūtos attēlus, un tālu no pilsētām, kuras rada mākslīgo gaismu un traucē veikt novērojumus.

## Observatorijas
Observatorijas var būt dažādas. Pamatā tiek izmantotas observatorijas, kuras ir stacionāras un atrodas kāda noteiktā vietā. Tās var būt kā viena ēka vai teritorija, kurā izvietoti vairāki teleskopi vai citas ierīces, ar kurām ir iespējams novērot debesis. Savukārt, lai iegūtu kvalitatīvākus attēlus no Visuma dzīlēm, orbītā ap Zemi tiek palaistas orbitālās observatorijas. Pazīstamākā orbitālā observatorija ir Habla teleskops.
Parasti observatorijas izmanto pētījumiem, bet ir arī observatorijas, kuras ir iespējams izmantot arī vienkāršai apskatei, proti, tūristiem un citām personām, kas vēlas apskatīt debesis, zvaigznes un citas kosmiskas parādības.

Vēl bez šīm observatorijām 2005. gadā Latvijā tika izveidota pirmā mobilā observatorija Eiropā, kura ir izveidota uz smagās mašīnas šasijas un 2008. gadā Latvijā tika izveidota *StarSpace* publiskā observatorija Suntažos, kas ir aprīkota ar 16" Meade teleskopu.

## Atsauces

## Skatīt arī
* Orbitālā observatorija
* Mobilā observatorija
Stellar Dawn

***Stellar Dawn*** ir zinātniskās fantastikas MMORPG, kuru izstrādāja Apvienotās Karalistes spēļu izstrādātājs *[[Jagex]]*, taču tas nekad netika izlaists.

Tās izveide tika aizsākta 2005. gada aprīlī. Sākotnēji tas bija pazīstams kā ***MechScape***, taču projektu atcēla un pārdēvēja pēc tam, kad nolemts, ka pabeigtais projekts neatbilst sākotnējai iecerei. Projektu rūpīgi pārstrādāts un  oficiāli izsludināts kā *Stellar Dawn*, kad *Jagex* izveidoja oficiālo *Stellar Dawn* tīmekļa vietni.  izlaists pirmais oficiālais *Stellar Dawn* tīzeris.

Spēles izdošana bija plānota 2011. gadā, tomēr 2012. gada martā *Jagex* paziņoja, ka spēles izstrāde pagaidām tiek apturēta.

 *Jagex* paziņoja, ka visa *Stellar Dawn* izstrāde ir apturēta, pilnībā pievēršoties *[[Transformers Universe]]* izstrādei un *[[RuneScape]]* uzlabojumiem. *Jagex* paziņoja, ka viņi pārskatīs spēles statusu pēc *Transformers Universe* izdošanas.

## Atsauces

## Ārējās saites
* Oficiālā tīmekļa vietne
Šikoku

**Šikoku**, arī **Sikoku** (,  — ‘četras valstis’), ir viena no četrām lielajām Japānas salām, mazākā un retāk apdzīvotā no tām. Salas dienvidu krastu apskalo Klusais okeāns, ziemeļu — Seto jūra (Japānas iekšējā jūra). Rietumos Bungo šaurums to šķir no Kjusju salas, bet austrumos Kii šaurums šķir no Honsju. Tā ir 50. lielākā sala pasaulē. Šikoku salas platība ir  km2.

## Reģions
Šikoku reģionu veido Šikoku sala un apkārt esošās mazākas salās. Reģiona kopējā platība ir ap  km2. Tas ietver četras Japānas prefektūras — Ehimes, Kagavas, Koči un Tokusimas prefektūru. Šikoku ar Honsju salu ir savienota ar trīs tiltiem. Pirmais no tiem ir Onaruto tilts (Lielais Naruto tilts), kuru pabeidza celt 1985. gadā. 1988. gadā atklāja Lielo Seto tiltu, bet 1999. gadā atvēra Nisiseto maģistrāli.

2015. gadā Šikoku dzīvoja 3,85 miljoni iedzīvotāju. Lielākās pilsētas Šikoku salā ir Macujama (515 tūkstoši iedzīvotāju), Takamacu (419 tūkstoši), Koči (343 tūkstoši), Tokusima (266 tūkstoši), Imabari (171 tūkstotis), Ņiihama (123 tūkstoši), Saidžjo (113 tūkstoši) un Marugame (111 tūkstoši).

## Ģeogrāfija
thumbnail|left|upright=1.0|Šikoku reljefa karte
Šikoku atrodas Japānas dienvidrietumos, to ziemeļos apskalo Seto jūra, austrumos — Kii šaurums, dienvidos — Klusais okeāns, bet rietumos — Bungo šaurums. Salas reljefs galvenokārt ir kalnains, salas centrā atrodas Šikoku kalni. Salas vidējais augstums virs jūras līmeņa ir 151 metrs. Augstākais punkts virs jūras līmeņa ir Išidzuči (1982 m).

## Klimats
Šikoku pēc Kepena klimata klasifikācijas valda mitrs subtropu klimats. Vissausākais ir janvāra mēnesis, bet jūnijs, jūlijs, augusts un septembris ir lietainie mēneši. Gaisa temperatūra svārstās vidēji no 1,3 °C janvārī līdz 23,7 °C jūlijā.

## Kultūra
Viens no populārākajiem Šikoku iedzīvotāju ēdieniem ir *[[sanuki udon]]* — no nūdelēm gatavots ēdiens.

## Atsauces

## Ārējās saites
Padomju Latvija

**Padomju Latvija** var būt:

* Iskolats (1917—1918);
* Latvijas SPR (1918—1920);
* Latvijas PSR (1940—1990).
Kazahstānas karogs

[thumb|right|250px|[Attēls:FIAV 111100.svg|20px Karoga attiecība: 1:2]]

Esošais **[[Kazahstāna]]s karogs** tika pieņemts , aizvietojot Kazahijas PSR karogu.

## Apraksts
Karogs sastāv no debeszila fona ar stepes ērgli zem zelta saules ar 32 stariem centrā un kreisajā malā esošu tīklveida rakstu.

## Interpretācija
**Tīklojums** attēlo vecā hanāta mākslu un kultūru un pašus kazahus. **Gaiši zilais fons** apzīmē dažādos tjurkus kas veido šodienas valsts iedzīvotāju sastāvu, ieskaitot tatārus, mongoļus, uigurus un citus. Šiem ļaudīm zilai krāsai ir reliģiska nozīme, kas attēlo debesu dievu Gök-Tanry, "plašo debess zilgmi". Modernāka interpretācija ir Kazahstānas plašo debešu apzīmējums un brīvība.

**Zelta ērglis** tiek saistīts ar Čingishana impēriju, kurš valdīja pār Kazahstānu ar zilu karogu ar šādu ērgli, atgādinot mūsdienu kazahiem par lepno vēsturi.

## Atsauces
Šķērvelis

**Šķērvelis**, **Šķērvele**, **Nīkrāce**, literatūrā arī **Šķērdule**, ir upe Latvijā, 15 km gara Ventas kreisā krasta pieteka. Iztek no Briņķu ezera Embūtes paugurainē. Augštece regulēta, vidustece un lejtece tek pa izteiktu ieleju, kas pie Nīkrāces sasniedz , bet pie Dzeldas ietekas — 30 m dziļumu. Šajā posmā relatīvais kritums ir viens no lielākajiem Latvijā, kas atsevišķos posmos sasniedz 4,3 m/km. Lielākas pietekas ir Dzelda, arī Dzelde (24 km), Krustkalnu upe un Krīžu valks.

Lielākā apdzīvotā vieta krastos ir Nīkrāce. Lejpus Nīkrāces kreisajā krastā atrodas Vormsātes muižas komplekss.

## Atsauces

## Ārējās saites
* Šķervelis , upes apraksts portālā Campo.laivas.lv
Akra

**Akra** (angļu: *Accra*, ga: *Ga/Gaga*, tvi: *Nkran*, dagbani: *Ankara*) ir pilsēta Ganas dienvidos, Atlantijas okeāna krastā. Tā ir Ganas galvaspilsēta un lielākā pilsēta, kā arī valsts administratīvais, sakaru un ekonomikas centrs, kā arī Lielās Akras reģiona un Akras metropoles rajona administratīvais centrs. Kopš 1877. gada tā ir Ganas (tolaik – Britu Zelta krasta) galvaspilsēta.

## Ārējās saites
Kazahijas PSR karogs

thumb|300px|Kazahijas Padomju Sociālistiskās Republikas karogs
thumb|300px|1937-1940
thumb|300px|1940-1953

Šo karogu Kazahijas PSR pieņēma .

Pirms šī karoga bija karogs ar zelta sirpi un āmuru augšējā kreisajā stūrī, ar uzrakstu kirilicā *Казак ССР* un *Казахская ССР* zelta burtiem pa labi no sirpja un āmura.

Starp 1937. un 1940. gadu izmantoja karogu ar zelta sirpi un āmuru kreisajā augšējā stūrī ar uzrakstu *QAZAQ SSR* latīņu burtiem un *КАЗАХСКАЯ ССР* kirilicā zelta burtiem zem sirpja un āmura.

## Skatīt arī
* Padomju Savienības karogs
* Kazahijas PSR ģerbonis
* Kazahstānas Republikas karogs
Malborkas apriņķis

**Malborkas apriņķis** () ir apriņķis Polijā, Pomožes vojevodistes austrumos. Robežojas ar Pomožes vojevodistes Štumas, Tčevas, Gdaņskas un Novi Dvoras apriņķiem, kā arī ar Varmijas-Mazūrijas vojevodistes Elblongas apriņķi.

## Apskates objekti
*Malborkas dzelzceļa stacija (*Malbork (stacja kolejowa)*)
*Malborkas pils (*Zamek w Malborku*)

## Galerija

WK14_Malbork_(1)_Travelarz.jpg|Malborkas dzelzceļa stacija
Panorama_of_Malbork_Castle,_part_4.jpg|Malborkas pils


## Ārējās saites
*Malborkas pils muzejs
Kvidzina

**Kvidzina** () ir pilsēta Polijas ziemeļos, Pomožes vojevodistē uz dienvidiem no Malborkas. Pazīstama ar labi saglabājušos Vācu ordeņa pili un katedrāli. Vēsturiskā Pomezānijas galvaspilsēta.

Pili 1232. gadā dibinājis Vācu ordenis un nākamajā gadā tika dibināta arī pati pilsēta, kas vēsturiski pazīstama ar nosaukumu Marienverdera (*Marienwerder*). Pilsēta kļuva par Pomezānijas bīskapu rezidences vietu. 1440. gada 14. martā pilsētā tika dibināta Prūsijas konfederācija, kas Trīspadsmitgadu kara laikā kopā ar poļiem sakāva Vācu ordeni un iekļāvās Polijas valstī. Pēc Polijas Pirmās dalīšanas Marienverdena kļuva par Rietumprūsijas administratīvo centru. 1866. gadā Marienverdenā mira vācu astronoms Kārlis Ludvigs Henke (*Karl Ludwig Hencke*). Pēc Pirmā pasaules kara Marienverdenā tika rīkots referendums par valstisko piederību un 92% no vēlētājiem nobalsoja par palikšanu Vācijā. Pēc Otrā pasaules kara pilsēta tika iekļauta Polijā, un visi vācu iedzīvotāji tika no pilsētas padzīti.

Pilsētas basketbola komanda Kvidzinas "Bank BPS Basket" spēlē Polijas basketbola augstākajā līgā.

## Apskates objekti
*Kvidzinas katedrāle (*Konkatedra św. Jana Ewangelisty w Kwidzynie*)
*Kvidzinas pils (*Zamek w Kwidzynie*)

## Galerija

Kwidzyn_katedra_ze_Slowianskiej.jpg|Kvidzinas katedrāle
Kwidzyn_zamek.jpg|Kvidzinas pils


## Atsauces

## Ārējās saites
Kvidzinas apriņķis

**Kvidzinas apriņķis** () ir apriņķis Polijā, Pomožes vojevodistes dienvidaustrumos. Robežojas ar Pomožes vojevodistes Tčevas un Štumas apriņķiem, Varmijas-Mazūrijas vojevodistes Ilavas apriņķi, kā arī Kujāvijas-Pomožes vojevodistes Grudzjondzas un Sveces apriņķiem.

## Apskates objekti
*Kvidzinas katedrāle (*Konkatedra św. Jana Ewangelisty w Kwidzynie*)
*Kvidzinas pils (*Zamek w Kwidzynie*)

## Galerija

Kwidzyn_katedra_ze_Slowianskiej.jpg|Kvidzinas katedrāle
Kwidzyn_zamek.jpg|Kvidzinas pils
Lemborka

**Lemborka** () ir pilsēta Polijas ziemeļos, Pomožes vojevodistē starp Slupsku un Vejherovo. Saglabājušies pilsētas viduslaiku aizsardzības mūru fragmenti.

Dibināta 1341. gadā. Iesākumā vairums iedzīvotāju bija kašūbi, tomēr pamazām pilsēta kļuva vāciska un līdz pat Otrā pasaules kara beigām, kad pilsētu piešķīra Polijai un vācu iedzīvotāji tika padzīti, pilsētas nosaukums bija Lauenburga Pomerānijā (*Lauenburg in Pommern*).

## Cilvēki
Lemborkā dzimuši:

* Ērihs fon dem Bahs-Celevskis (*Erich von dem Bach-Zelewski*, 1899—1972) — esesietis;
* Anna Fotiga (*Anna Fotyga*, 1957) — politiķe;
* Pauls Gotlībs Nipkovs (*Paul Gottlieb Nipkow*, 1860 — 1940) — vācu izgudrotājs;
* Edvards Sapīrs (*Edward Sapir*, 1884—1939) — ASV antropologs.

## Atsauces

## Ārējās saites
Swiss International Air Lines

***Swiss International Air Lines*** jeb **Šveices starptautiskās aviolīnijas** ir Šveices nacionālā lidsabiedrība. Tai piederošās 74 lidmašīnas nodrošina regulārus lidojumus uz 71 galamērķi visā pasaulē, lidojot no bāzes lidostas Cīrihē, kā arī no Bāzeles un Ženēvas starptautiskajām lidostām. Kā daļa no *[[Lufthans]]a group* un globālās *[[Star Alliance]]* biedrs, *Swiss* nodrošina gaisa pārvadājumus gan no Šveices, gan no citu valstu lidostām Eiropā un pasaulē.

2007. gada 20. novembrī *Swiss International Airlines* gaisa flote sastāvēja no 7 *[[Airbus A319]]*, 19 *[[Airbus A320]]*, 6 *[[Airbus A321]]*, 11 *[[Airbus A330]]*, 11 *[[Airbus A340]]* un 20 *[[Avro]] RJ100* lidmašīnām.
United Airlines

***United Airlines*** ir Amerikas Savienoto Valstu lielākā lidsabiedrība, kas nodrošina vairāk kā 3600 lidojumus dienā izmantojot United®, United Express® un TedSM meitas aviokompānijas uz vairāk kā 210 vietējiem un starptautiskiem galamērķiem no tās bāzes lidostām Losandželosā, Sanfrancisko, Denverā, Čikāgā un Vašingtonā.

Ar tiesībām darboties Āzijas, Eiropas un Latīņamerikas teritorijās, *United* ir viena no lielākajām lidsabiedrībām, kas dibināta Amerikas Savienotajās Valstīs. *United* ir arī *[[Star Alliance]]* biedrs, kas šīs aviokompānijas pasažieriem nodrošina lidojumus uz 842 galamērķiem 142 pasaules valstīs. 2012. gadā aviokompānija apvienojās ar “Continental Airlines”, iegūstot visu tās floti un aktīvus, padarot jau iepriekš lielo aviokompāniju vēl ietekmīgāku.

## Ārējās saites

## Atsauces
Boeing 717

**Boeing 717** ir ASV aviobūves kompānijas Boeing pasažieru lidmašīnas sērija.

## Vēsture
Ar 100 pasažieru sēdvietām aprīkotais Boeing 717 ir jaunākais papildinājums no populārajiem DC-9, MD-80, MD-90 gaisa kuģiem un vienīgais "Douglas" (līdz 1997. gadam saucās Mc Donnell Douglas) modelis, kuru "Boeing" plāno saglabāt savā komandsastāvā. Boeing 717 ir veidots priekš liela augstuma distanču veikšanas īsu maršrutu reģionālajos lidojumos.

Mc Donnell Douglas 1991. gada jūnijā, Parīzes gaisa šova laikā, iepazīstināja pasauli ar MD-95. Šajā laikā Mc Donnell Douglas cerēja, ka uz formālu lidmašīnas ieiešanu apritē līdz 1991. gada beigām un pirmo lidojumu 1994. gada jūlijā. Notika tā, ka ieiešana apritē notika tikai 1995. gada oktobrī, kad "Valu jet" (tagad "Air Tran") pasūtīja 50 lidaparātus un plānoja pasūtīt vēl 50.

1998. gada janvārī, kompānija "Boeing" (pēc apvienošanās ar Mc Donnell Douglas) pārdēvēja to par Boeing 717-200 (otrs izmantotais nosaukums bija C-135 un KC-135, tie bija militārie modeļi). Pirmais lidojums notika 1998. gada 2. septembrī. Atļauja uzsākt lidojumus tika saņemta 1999. gada 1. septembrī, bet pirmā piegāde aviokompānijai *"Air Tran"* notika tā paša gada 23. septembrī.

Lielākās kompānijas, kas izmanto Boeing 717 ir AeBal, Airtran, Bangkok Air, Bavaria International Leasing, Hawaiian Airlines, Impulse Airlines, Midwest Express Airlines, Olympic Aviation, Pembroke Leasing, Qantas Link, Siam Reap Air, Trans World Airlines, un Turkmenistan Airlines.

* 717-200BGW - standarta modelis ar standarta pārvadājamu svaru.
* 717-200HGW - standarta modelis ar paaugstinātu pārvadājumu svaru.
* 717-100 - saīsināts modelis ar 80 sēdvietām.
* 717-300 - biznesa vajadzībām izmantojams gaisa laineris.

## Tehniskie parametri
### Boeing 717-200BGW
* Maksimālais ātrums (lidojuma laikā) 811 km/h
* Lidojuma attālums (ar 106 pasažieriem) 2545 km

### Boeing 717-200HGW
* Maksimālais ātrums (lidojuma laikā) 811 km/h
* Lidojuma attālums (ar 106 pasažieriem) 3815 km

* Ietilpība:
Apkalpe - 2 cilvēki.
106 sēdvietas 2 klasēs vai 117 sēdvietas 1 klasē.

## Pārdošanas rādītāji
### Pasūtījumi

### Piegādes
Padomju Sociālistisko Republiku karogi

Vairums **[[Padomju Savienība|padomju]] [[padomju sociālistiskā republika|sociālistisko republiku]] karogu** sākumā bija sarkani karogi ar sirpi un āmuru, kas simbolizēja komunismu un bija līdzīgi Padomju Savienības karogam. Šādi izskatījās to pēdējās versijas pirms PSRS sabrukuma 1991. gadā:

Autonomo Sociālistisko Padomju Republiku karogi tika reti lietoti un visbiežāk tie bija tā republikas karogi, kam tā piederēja ar autonomās republikas uzrakstu vietējā un PSR oficiālajā valodā.

Šodien vienīgā bijušās Padomju Savienības teritorijas, kas izmanto izmanītu bijušo padomju karogu ir starptautiski neatzītā Piedņestras Moldāvu Republika (bijušais Moldāvijas PSR reģions) un Baltkrievija (kopš 1995. gada; modificēts).

## Citu republiku karogi
Padomju Sociālistiskās Republikas, kas pastāvēja īsāku laiku.

## Skatīt arī
* Padomju Sociālistisko Republiku ģerboņi

## Ārējās saites
* FotW laika ass ar visiem PSR karogiem vēstures gaitā
Lemborkas apriņķis

**Lemborkas apriņķis** () ir apriņķis Polijā, Pomožes vojevodistes ziemeļos. Robežojas ar Pomožes vojevodistes Vejherovo, Kartuzu, Bitovas un Slupskas apriņķiem, kā arī ar Baltijas jūru.

## Apskates objekti
*Slovīnu nacionālais parks (*Słowiński Park Narodowy*)

## Galerija

2_SPN_01.jpg|Slovīnu nacionālais parks


## Ārējās saites
*Slovīnu nacionālais parks
Gdaņskas apriņķis

**Gdaņskas apriņķis** () ir apriņķis Polijā, Pomožes vojevodistes centrālajā daļā. Robežojas ar Pomožes vojevodistes Novi Dvoras, Malborkas, Tčevas, Starogardas, Koscežinas un Kartuzu apriņķiem, kā arī Gdaņsku.
Koscežina

**Koscežina** () - pilsēta Polijas ziemeļos, Pomožes vojevodistē uz dienvidrietumiem no Gdaņskas.

Pilsētā atrodas tvaika lokomotīvju muzejs.

Vācu vingrotāja Gustava Fēliksa Flatova (*Gustav Felix Flatow*, 1875 - 1945) un Gņezno arhibīskapa Henrika Mušiņska (*Henryk Muszyński*, 1933 - ) dzimtā pilsēta.

## Apskates objekti
*Koscežinas dzelzceļa muzejs (*Muzeum Kolejnictwa w Kościerzynie*)
*Koscežinas dzelzceļa stacija (*Kościerzyna (stacja kolejowa)*)

## Galerija

WK14_Kościerzyna_parowozownia_Travelarz.jpg|Koscežinas dzelzceļa muzejs
Kościerzyna_stacja_kolejowa.JPG|Koscežinas dzelzceļa stacija


## Ārējās saites
*Koscežinas dzelzceļa muzejs
Koscežinas apriņķis

**Koscežinas apriņķis** () ir apriņķis Polijā, Pomožes vojevodistes centrālajā daļā. Robežojas ar Pomožes vojevodistes Kartuzu, Gdaņskas, Starogardas, Hojņices un Bitovas apriņķiem.

## Apskates objekti
*Koscežinas dzelzceļa muzejs (*Muzeum Kolejnictwa w Kościerzynie*)
*Koscežinas dzelzceļa stacija (*Kościerzyna (stacja kolejowa)*)

## Galerija

WK14_Kościerzyna_parowozownia_Travelarz.jpg|Koscežinas dzelzceļa muzejs
Kościerzyna_stacja_kolejowa.JPG|Koscežinas dzelzceļa stacija


## Ārējās saites
*Koscežinas dzelzceļa muzejs
Latvijas PSR karogs

**Latvijas PSR karogs** bija Latvijas PSR simbols. Šo karogu bijusī Latvijas PSR pieņēma . Karoga platuma un garuma attiecība ir 1:2.

Pirms tam, kopš 1940. gada 25. augusta tika izmantots sarkans karogs ar zelta sirpi un āmuru augšējā kreisajā stūrī un latīņu burtiem *LPSR* (*Latvijas Padomju Sociālistiskā Republika*) zelta krāsā zem tā. 1990. gada 27. februārī ar LPSR Augstākās Padomes lēmumu 1953. gadā apstiprināto karogu nomainīja pret sarkanbaltsarkano karogu. Kopš 2013. gada LPSR karoga izmantošana publiskos pasākumos Latvijas Republikā ir aizliegta.

## Galerija

Flag of Latvian SSR (1918-1920).svg|Latvijas SPR karogs (1918—1920)
Flag of Latvian SSR (1940).svg|Latvijas PSR karogs (1940. gada 25. augusts — 1953. gada 17. janvāris, proporcijas 1:2)
Flag of the Latvian Soviet Socialist Republic (1953–1967, variant).svg|Latvijas PSR karoga agrīnais variants (1953—1967)
Flag of the Latvian Soviet Socialist Republic.svg|Latvijas PSR karogs (1953—1990)
Flag of Latvia.svg|Latvijas PSR karogs (1990. gada 27. februāris — 1990. gada 4. maijs)


## Skatīt arī
* Padomju Savienības karogs
* Latvijas PSR ģerbonis
* Latvijas PSR himna
* Latvijas karogs

## Atsauces

## Ārējās saites
* История флага Латвийской ССР 
* Государственные гербы и флаги республик СССР // Атлас СССР.&nbsp;— М.: ГУГК СССР, 1985
* Флаги СССР и республик на Great-Country.ru
Prušča Gdaņska

**Prušča Gdaņska** () - pilsēta Polijas ziemeļos, Pomožes vojevodistē tūlīt uz dienvidiem no Gdaņskas. Gdaņskas dienvidu priekšpilsēta, kurā sākas Trīspilsētas apvedceļš. 1460. gada jūlijā Trīspadsmitgadu kara laikā Vācu ordenis šeit sakāva Prūsijas konfederācijas un poļu karaspēku.
Reda

**Reda** (, kašūbu: *Réda*) - pilsēta Polijas ziemeļos, Pomožes vojevodistē, uz ziemeļrietumiem no Gdiņas. Kopā ar Vejherovo un Rumju ietilpst t.s. Kašūbijas trīspilsētu aglomerācijā (*Małe Trójmiasto Kaszubskie*).

## Atsauces

## Ārējās saites
Senna

**Senna** var nozīmēt:

* Senna - upe Beļģijā
* Airtons Senna - trīskārtējs F1 čempions (1960 - 1994)
* Bruno Senna - brazīliešu autosportists, Airtona Sennas māsasdēls (dz. 1983.)
Columbus (SKS)

[right|thumb|250px|''Columbus'' [Kenedija kosmiskais centrs|Kenedija kosmiskajā centrā]]
thumb|Hanss Šlegels darbojas, iekārtojot ''Columbus''
thumb|Skats uz ''Columbus'' ārējo gala sienu
***Columbus*** ir Starptautiskās kosmosa stacijas (SKS) zinātniskais modulis, kas ir lielākais Eiropas Kosmosa aģentūras devums stacijai. To 2008. gada februārī nogādā orbītā ar kosmoplānu *[[Atlantis (kosmoplāns)|Atlantis]]* misijā STS-122. *Columbus* izgatavots Itālijā, apgādāts un sagatavots Vācijā

## Uzbūve
*Columbus* ir cilindra formas, 6,871 m garumā un 4,487 m diametrā. Starta masa ir 12 800 kg (no kuriem 2500 kg zinātniskā aparatūra). Pilnībā iekārtots SKS, tā masa būs 19 300 kg (no kuriem 10 500 kg zinātniskā aparatūra).

## Starptautiskajā kosmosa stacijā
 19:45:30 UTC tika palaists kosmoplāns *[[Atlantis (kosmoplāns)|Atlantis]]* misijā STS-122.  tas saslēdzās ar Starptautisko kosmosa staciju.  notika iziešana atklātā kosmosā, kuras laikā tika veikta *Columbus* izcelšana no *Atlantis* kravas telpas un pievienošana ''Harmony'' modulim.  3. iziešanā kosmosā modulim tika uzmontēts *SOLAR* teleskops un *EuTEF* eksperimentu iekārta.
Bitova

**Bitova** () ir pilsēta Polijas ziemeļos, Pomožes vojevodistē, uz dienvidaustrumiem no Slupskas.

Rakstos pirmoreiz minēta 1321. gadā kā poļu pārvaldīta apmetne. 1335. gadā pilsētu ieņēma Vācu ordenis un 1346. gadā tai tika piešķirtas pilsētas tiesības. Pilsēta atradās te Vācu ordeņa, te Polijas kroņa pārvaldījumā, līdz pēc Trīspadsmitgadu kara iekļāvās poļu Karaļa Prūsijas sastāvā.

Plūdu laikā, Polijas karalis, meklēdams atbalstu pret zviedriem, 1657. gadā piešķīra Bitovu un Lemborku Brandenburgas kūrfirstam Frīdriham Vilhelmam un līdz pat 1945. gadam pilsēta bija Vācijas sastāvā. Pēc Otrā pasaules kara pilsētas vācu iedzīvotāji tika padzīti, bet pilsēta iekļāvās Polijas sastāvā.

## Atsauces

## Ārējās saites
Bitovas apriņķis

**Bitovas apriņķis** () ir apriņķis Polijā, Pomožes vojevodistes rietumos. Robežojas ar Pomožes vojevodistes Slupskas, Lemborkas, Kartuzu, Koscežinas, Hojņices un Čluhovas apriņķiem, kā arī Rietumpomožes vojevodistes Ščecinekas un Košalinas apriņķiem.

## Apskates objekti
*Bitovas pils (*Zamek w Bytowie*)

## Galerija

Bytow_js.jpg|Bitovas pils


## Ārējās saites
*Bitovas pils
Kazahstānas ģerbonis

**Kazahstānas Republikas valsts ģerbonis** () tika apstiprināts par Kazahstānas valsts simbolu 1992. gada 4.jūnijā.

Ģerbonim ir apaļa forma un tajā dominē zilā un zelta krāsas. Vidū attēlots šaniraks (; ) — kazahu jurtas jumts. Šaniraks simbolizē gan bagāto mantojumu, gan cerīgo nākotni. Pa labi un kreisi uz ģerboņa ir divi spārnoti zirgi Tulpari (*Тұлпар*). Apakšējā ģerboņa daļā ir valsts nosaukums kazahu valodā: *ҚA3AҚCTAH*. Ģerboņa autori ir arhitekti Žandarbeks Melibekovs (*Жандарбек Мәлiбеков*) un Šotamans Velihans (*Шот-Аман Уәлихан*).

## Skatīt arī
* Kazahstānas karogs